
Către,

Comisia pentru  administraţie publică, 

amenajarea teritoriului şi echilibru ecologic
AVIZ

asupra proiectului de Lege pentru aprobarea Ordonanţei de urgenţă a Guvernului nr.138/2005 privind exploatarea în siguranţă a acumulărilor cu folosinţă piscicolă, de agrement sau locală,
 din categoriile de importanţă C şi D

În conformitate cu prevederile art.89 şi 108 din Regulamentul Camerei Deputaţilor, modificat şi completat prin Hotărârea Camerei Deputaţilor nr.34/2005, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.138/2005 privind exploatarea în siguranţă a acumulărilor cu folosinţă piscicolă, de agrement sau locală, din categoriile de importanţă C şi D, transmis cu adresa nr.PL.X 600 din 5 decembrie 2005 şi înregistrat sub nr.24/539/06.12.2005.


Potrivit prevederilor art.60 din Regulamentul Camerei Deputaţilor, republicat, Comisia a dezbătut proiectul de lege sus-menţionat în şedinţa din 06.12.2005. 

Membrii Comisiei au examinat proiectul de lege, expunerea de motive, precum şi avizul favorabil al Consiliului Legislativ nr.1328/29.09.2005.

În urma dezbaterilor, membrii comisiei au hotărât, în unanimitate, să  avizeze favorabil proiectul de lege în forma prezentată de Senat.  
În raport cu obiectul şi conţinutul său, proiectul de lege face parte din categoria legilor ordinare.

    VICEPREŞEDINTE,


                      SECRETAR,

               Adrian SEMCU 

